title: Directiva 2008/40/CE a Comisiei din 28 martie 2008 de modificare a Directivei 91/414/CEE a Consiliului în vederea includerii amidosulfuronului și nicosulfuronului ca substanțe active (Text cu relevanță pentru SEE)

text:
               29.3.2008

               RO

               Jurnalul Oficial al Uniunii Europene

               L 87/5

      DIRECTIVA 2008/40/CE A COMISIEI

   din 28 martie 2008
   de modificare a Directivei 91/414/CEE a Consiliului în vederea includerii amidosulfuronului și nicosulfuronului ca substanțe active
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de protecție a plantelor (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele suplimentare de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE, precum și lista de substanțe active care urmează să fie evaluate în ceea ce privește posibila lor includere în anexa I la Directiva 91/414/CEE. Lista respectivă include amidosulfuronul și nicosulfuronul.

               (2)

               Efectele substanțelor active respective asupra sănătății umane și asupra mediului au fost evaluate, pentru unele utilizări propuse de notificatori, în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele respective desemnează statele membre raportoare care trebuie să prezinte Autorității Europene pentru Siguranța Alimentară (AESA) recomandările și rapoartele de evaluare relevante, în conformitate cu articolul 10 alineatul (1) din Regulamentul (CE) nr. 1490/2002. Pentru amidosulfuron și nicosulfuron, statele membre raportoare au fost Austria și Regatul Unit, toate informațiile relevante fiind prezentate la 31 mai 2005 și, respectiv, la 7 decembrie 2005.

               (3)

               Rapoartele de evaluare pentru amidosulfuron și nicosulfuron au fost expertizate de statele membre și de AESA și au fost prezentate Comisiei la 22 ianuarie 2007, sub forma Rapoartelor științifice AESA (4). Aceste rapoarte au fost revizuite de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 22 ianuarie 2008 sub forma unor rapoarte de analiză ale Comisiei referitoare la amidosulfuron și nicosulfuron.

               (4)

               Diferitele examinări efectuate au relevat că produsele de protecție a plantelor care conțin amidosulfuron și nicosulfuron pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările studiate și detaliate în rapoartele de analiză ale Comisiei. Prin urmare, pentru a garanta că autorizațiile pentru produsele de protecție a plantelor care conțin aceste substanțe active pot fi acordate în toate statele membre în conformitate cu prevederile directivei respective, includerea acestor substanțe active în anexa I este oportună.

               (5)

               Înainte de înscrierea unei substanțe active în anexa I este necesar să se acorde un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din includere.

               (6)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, pentru revizuirea autorizațiilor existente pentru produsele de protecție a plantelor care conțin amidosulfuron și nicosulfuron statele membre trebuie să dispună de un termen de șase luni de la includere, cu scopul de a garanta respectarea dispozițiilor Directivei 91/414/CEE, în special a celor din articolul 13 și a condițiilor relevante prevăzute în anexa I. După caz, statele membre trebuie să modifice, să înlocuiască sau să retragă autorizațiile existente, în conformitate cu cerințele prevăzute în Directiva 91/414/CEE. Prin derogare de la termenul-limită menționat anterior, pentru prezentarea și evaluarea dosarului complet al anexei III trebuie acordat un termen mai lung pentru fiecare produs de protecție a plantelor și pentru fiecare utilizare preconizată, în conformitate cu principiile uniforme prevăzute în Directiva 91/414/CEE.

               (7)

               Experiența dobândită din includerile precedente în anexa I la Directiva 91/414/CEE ale substanțelor active evaluate în conformitate cu Regulamentul (CEE) nr. 3600/92 (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Pentru a evita dificultăți suplimentare, este necesar să se clarifice obligațiile statelor membre, în special aceea de a verifica dacă titularul unei autorizații poate demonstra accesul la un dosar care îndeplinește cerințele din anexa II la directiva menționată. Cu toate acestea, această clarificare nu impune nici o nouă obligație statelor membre sau titularilor de autorizații în raport cu directivele adoptate până în prezent de modificare a anexei I.

               (8)

               Prin urmare, este necesar ca Directiva 91/414/CEE să fie modificată în consecință.

               (9)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, cel târziu până la 30 aprilie 2009, actele cu putere de lege si actele administrative necesare pentru a se conforma prezentei directive. Statele membre comunică de îndată Comisiei textul respectivelor acte, însoțit de un tabel de corespondență între actele respective și prezenta directivă.
   Statele membre aplică aceste dispoziții de la 1 mai 2009.
   Atunci când statele membre adoptă dispozițiile respective, ele conțin o trimitere la prezenta directivă sau sunt însoțite de o astfel de trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Dacă este necesar, statele membre modifică sau retrag autorizațiile existente pentru produsele de protecție a plantelor care conțin substanțele active amidosulfuron și nicosulfuron până la 30 aprilie 2009, în conformitate cu Directiva 91/414/CEE.
   Până la acea dată, statele membre verifică, în mod special, dacă măsurile referitoare la amidosulfuron și nicosulfuron din anexa I la acea directivă sunt respectate, cu excepția celor identificate în partea B a dispozițiilor specifice referitoare la acea substanță activă, precum și dacă titularul autorizației deține sau are acces la un dosar care îndeplinește cerințele din anexa II a respectivei directive, în conformitate cu condițiile prevăzute la articolul 13 al directivei respective.
   (2)   Prin derogare de la alineatul (1), pentru orice produs de protecție a plantelor autorizat care conține amidosulfuron sau nicosulfuron, fie ca substanță activă unică, fie ca una din mai multe substanțe active care au fost incluse în anexa I la Directiva 91/414/CEE cel mai târziu până la 31 octombrie 2008, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE pe baza unui dosar care îndeplinește cerințele din anexa III la directiva respectivă și ținând cont de partea B a dispozițiilor specifice referitoare, respectiv, la amidosulfuron și nicosulfuron din anexa I la directiva respectivă. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, dacă este necesar, statele membre:

               (a)

               modifică sau retrag autorizația în cazul produselor care conțin amidosulfuron sau nicosulfuron ca substanță activă unică, cel mai târziu până la 31 octombrie 2012; sau

               (b)

               în cazul unui produs care conține amidosulfuron sau nicosulfuron ca una din mai multe substanțe active, modifică sau retrag autorizația până la 31 octombrie 2012 sau până la data stabilită pentru o astfel de modificare sau retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, oricare dintre acestea este cea mai recentă.

         Articolul 4
   Prezenta directivă intră în vigoare la 1 noiembrie 2008.
   Articolul 5
   Prezenta directivă se adresează statelor membre.

      Adoptată la Bruxelles, 28 martie 2008.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1. Directivă modificată ultima dată prin Directiva 2007/76/CE a Comisiei (JO L 337, 21.12.2007, p. 100).

      (2)  JO L 55, 29.2.2000, p. 25. Regulament modificat ultima dată prin Regulamentul (CE) nr. 1044/2003 (JO L 151, 19.6.2003, p. 32).

      (3)  JO L 224, 21.8.2002, p. 23. Regulament modificat ultima dată prin Regulamentul (CE) nr. 1095/2007 (JO L 246, 21.9.2007, p. 19).

      (4)  Raportul științific AESA (2007) 116, 1-86, Concluzia expertizării riscului prezentat de substanța activă amidosulfuron ca pesticid (finalizat la 14 noiembrie 2007).
   Raportul științific AESA (2007) 120, 1-91, Concluzia expertizării riscului prezentat de substanța activă nicosulfuron ca pesticid (finalizat la 29 noiembrie 2007).

      (5)  JO L 366, 15.12.1992, p. 10. Regulament modificat ultima dată prin Regulamentul (CE) nr. 2266/2000 (JO L 259, 13.10.2000, p. 27).

      ANEXĂ
      Următoarele date se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „175

                     Amidosulfuron
                     Nr. CAS 120923-37-7
                     Nr. CIPAC 515

                     3-(4,6-dimethoxypyrimidin-2-yl)-1-(N-methyl-N-methylsulfonyl-aminosulfonyl)urea
                     sau
                     1-(4,6-dimethoxypyrimidin-2-yl)-3-mesyl(methyl) sulfamoylurea

                     ≥ 970 g/kg

                     1 ianuarie 2009

                     31 decembrie 2018

                     PARTEA A
                     Se pot autoriza numai utilizările ca erbicid.
                     PARTEA B
                     În momentul evaluării cererilor de autorizare a produselor de protecție a plantelor care conțin amidosulfuron pentru alte destinații decât pajiștile și pășunile, statele membre acordă o atenție deosebită criteriilor prevăzute la articolul 4 alineatul (1) litera (b) și se asigură că orice date sau informații necesare sunt luate în considerare înainte de acordarea unei astfel de autorizații.
                     Pentru aplicarea principiilor uniforme din anexa VI se iau în considerare concluziile din raportul de analiză a amidosulfuronului, în special cele din apendicele I și II, astfel cum au fost finalizate de către Comitetul permanent pentru lanțul alimentar și sănătatea animală la 22 ianuarie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protecției apei freatice datorită posibilității contaminării apei freatice cu unele dintre produsele de degradare ale amidosulfuronului atunci când acesta este aplicat în regiuni cu sol și/sau condiții climaterice vulnerabile;

                                 —

                                 protecției plantelor acvatice.

                           Referitor la aceste riscuri identificate, acolo unde este cazul, trebuie aplicate măsuri de diminuare a riscului, cum ar fi zonele-tampon.

                     176

                     nicosulfuron
                     Nr. CAS 111991-09-4
                     Nr. CIPAC 709

                     2-[(4,6-dimethoxypyrimidin-2-ylcarbamoyl)sulfamoyl]-N,N-dimethylnicotinamide
                     sau
                     1-(4,6 dimethoxypyrimidin-2-yl)-3-(3-dimethylcarbamoyl-2-pyridylsulfonyl)urea

                     ≥ 930 g/kg

                     1 ianuarie 2009

                     31 decembrie 2018

                     PARTEA A
                     Se pot autoriza numai utilizările ca erbicid.
                     PARTEA B
                     Pentru aplicarea principiilor uniforme din anexa VI se iau în considerare concluziile raportului de analiză a nicosulfuronului, în special cele din apendicele I și II, astfel cum au fost finalizate de către Comitetul permanent pentru lanțul alimentar și sănătatea animală la 22 ianuarie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 posibilității expunerii mediului acvatic la metabolitul DUDN atunci când nicosulfuronul este aplicat în regiuni cu condiții de sol vulnerabil;

                                 —

                                 protecției plantelor acvatice și trebuie să se asigure că, acolo unde este cazul, condițiile de autorizare includ măsuri de diminuare a riscului, cum ar fi zonele-tampon;

                                 —

                                 protecției plantelor nevizate și trebuie să se asigure că, acolo unde este cazul, condițiile de autorizare includ măsuri de diminuare a riscului, cum ar fi prezența în teren a unei zone-tampon nepulverizate;

                                 —

                                 protecției apei freatice și a apei de suprafață în condiții de vulnerabilitate a solului și a climei.”

         (1)  Mai multe detalii privind identitatea și specificațiile substanței active sunt oferite în raportul de analiză.


title: Directiva 2009/80/CE a Parlamentului European și a Consiliului din 13 iulie 2009 privind identificarea comenzilor, a martorilor și a indicatoarelor autovehiculelor cu două sau trei roți (versiune codificată) (Text cu relevanță pentru SEE)

text:
               4.8.2009

               RO

               Jurnalul Oficial al Uniunii Europene

               L 202/16

      DIRECTIVA 2009/80/CE A PARLAMENTULUI EUROPEAN ȘI A CONSILIULUI

   din 13 iulie 2009
   privind identificarea comenzilor, a martorilor și a indicatoarelor autovehiculelor cu două sau trei roți
   (versiune codificată)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 93/29/CEE a Consiliului din 14 iunie 1993 privind identificarea comenzilor, a martorilor și a indicatoarelor autovehiculelor cu două sau trei roți (3) a fost modificată în mod substanțial (4). Din motive de claritate și de eficiență, ar trebui să se codifice directiva menționată.

               (2)

               Directiva 93/29/CEE reprezintă una dintre directivele individuale în legătură cu procedura de omologare CE de tip prevăzută de Directiva 92/61/CEE a Consiliului din 30 iunie 1992 privind omologarea autovehiculelor cu două sau trei roți astfel cum a fost înlocuită prin Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți (5) și stabilește cerințe tehnice cu privire la designul și construcția autovehiculelor cu două sau trei roți în ceea ce privește identificarea comenzilor, a martorilor și a indicatoarelor. Aceste cerințe tehnice vizează apropierea legislațiilor statelor membre pentru a permite aplicarea procedurii de omologare CE de tip prevăzută de Directiva 2002/24/CE pentru fiecare tip de vehicul. Prin urmare, dispozițiile stabilite de Directiva 2002/24/CE în legătură cu sistemele, componentele și unitățile tehnice separate ale vehiculului se aplică prezentei directive.

               (3)

               Pentru a facilita accesul pe piețele țărilor din afara Comunității, ar trebui să existe o echivalență între cerințele prezentei directive și cele ale Regulamentului nr. 60 al Comisiei Economice pentru Europa a Organizației Națiunilor Unite (6) (UNECE).

               (4)

               Prezenta directivă nu ar trebui să aducă atingere obligațiilor statelor membre privind termenele de transpunere în legislația națională și de aplicare a directivelor menționate în anexa III partea B,

         ADOPTĂ PREZENTA DIRECTIVĂ:
   Articolul 1
   Prezenta directivă se aplică pentru identificarea comenzilor, a martorilor și a indicatoarelor pentru toate tipurile de vehicule astfel cum sunt menționate la articolul 1 din Directiva 2002/24/CE.
   Articolul 2
   Procedura pentru acordarea omologării CE de tip pentru componente cu privire la identificarea comenzilor, a martorilor și a indicatoarelor pentru un tip de autovehicul cu două sau trei roți, precum și condițiile care reglementează libera circulație a acestora sunt cele stabilite în capitolele II și III din Directiva 2002/24/CE.
   Articolul 3
   (1)   În conformitate cu dispozițiile articolului 11 din Directiva 2002/24/CE, prin prezenta se confirmă echivalența între cerințele stabilite în cadrul prezentei directive și cele stabilite în Regulamentul nr. 60 UNECE.
   (2)   Autoritățile statelor membre care acordă omologarea CE de tip pentru componente acceptă omologări acordate în conformitate cu cerințele Regulamentului UNECE menționat la alineatul (1), precum și marcajele de omologare de tip pentru componente ca o alternativă la omologările corespunzătoare acordate în conformitate cu cerințele prezentei directive.
   Articolul 4
   Prezenta directivă poate fi modificată în conformitate cu procedura menționată la articolul 18 alineatul (2) din Directiva 2002/24/CE, pentru:

               (a)

               a lua în considerare orice modificări la Regulamentul UNECE menționat la articolul 3;

               (b)

               a adapta anexele I și II la progresul tehnic.

         Articolul 5
   (1)   Statele membre nu pot, pentru motive legate de identificarea comenzilor, a martorilor și a indicatoarelor:

               —

               să refuze acordarea omologării CE de tip pentru un tip de autovehicul cu două sau trei roți; sau

               —

               să interzică înmatricularea, vânzarea sau introducerea în circulație a autovehiculelor cu două sau trei roți,

         dacă identificarea comenzilor, a martorilor și a indicatoarelor respectă cerințele prezentei directive.
   (2)   Statele membre refuză să acorde omologarea CE de tip pentru orice tip nou de autovehicul cu două sau trei roți, pentru motive legate de identificarea comenzilor, a martorilor și a indicatoarelor, dacă nu sunt îndeplinite cerințele prezentei directive.
   (3)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 6
   Directiva 93/29/CEE, astfel cum a fost modificată prin directiva menționată în anexa III partea A, se abrogă, fără a aduce atingere obligațiilor statelor membre în ceea ce privește termenele de transpunere în legislația națională și de aplicare a directivelor menționate în anexa III partea B.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa IV.
   Articolul 7
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2010.
   Articolul 8
   Prezenta directivă se adresează statelor membre.

      Adoptată la Bruxelles, 13 iulie 2009.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         E. ERLANDSSON

      (1)  JO C 325, 30.12.2006, p. 28.

      (2)  Avizul Parlamentului European din 19 iunie 2007 (JO C 146 E, 12.6.2008, p. 72) și Decizia Consiliului din 7 iulie 2009.

      (3)  JO L 188, 29.7.1993, p. 1.

      (4)  A se vedea anexa III partea A.

      (5)  JO L 124, 9.5.2002, p. 1.

      (6)  E/ECE/TRANS/505 – Add. 59.

      ANEXA I

         CERINȚE PRIVIND OMOLOGAREA CE DE TIP PENTRU COMPONENTE A VEHICULELOR CU DOUĂ SAU TREI ROȚI REFERITOARE LA IDENTIFICAREA COMENZILOR, A MARTORILOR ȘI A INDICATOARELOR

      1.   DEFINIȚII
      În înțelesul prezentei directive:

                  1.1.

                  „comandă” înseamnă orice parte a vehiculului sau componentă acționată direct de către conducător, care produce o schimbare în starea sau modul de operare a vehiculului sau a uneia dintre părțile sale;

                  1.2.

                  „martor” înseamnă un semnal care indică pornirea unui dispozitiv, funcționarea, o stare suspectă sau o defectare sau nefuncționarea;

                  1.3.

                  „indicator” înseamnă un dispozitiv care furnizează informații asupra funcționării sau stării corecte a unui sistem sau a unei părți a unui sistem, cum ar fi de exemplu nivelul unui lichid;

                  1.4.

                  „simbol” înseamnă o reprezentare grafică a unei comenzi, a unui martor sau a unui indicator, care permite identificarea acestuia.

            2.   CERINȚE
      2.1.   Identificare

      Comenzile, martorii și indicatorii menționați la punctul 2.1.5 sunt identificați în conformitate cu următoarele dispoziții, atunci când sunt montați pe un vehicul.

                  2.1.1.

                  Simbolurile trebuie să se distingă clar pe fundal.

                  2.1.2.

                  Simbolurile sunt poziționate pe comenzi sau pe martorii de control care urmează să fie identificați sau în imediata lor vecinătate. Acolo unde acest lucru nu este posibil, simbolul și comanda sau martorul se unesc printr-o linie continuă care este cât mai scurtă posibil.

                  2.1.3.

                  Luminile de drum sunt reprezentate prin raze de lumină paralele și orizontale, iar luminile de întâlnire prin raze luminoase paralele și oblice orientate în jos.

                  2.1.4.

                  Atunci când sunt folosite pentru indicatori optici, culorile de mai jos au următoarele semnificații:
                  —   roșu: pericol;
                  —   portocaliu: atenție, prudență crescută;
                  —   verde: siguranță.
                  Albastrul este folosit exclusiv pentru indicatorul de comandă al fazei lungi.

                  2.1.5.

                  Desemnarea și identificarea simbolurilor

                                 Figura 1

                                 Comanda farurilor – Lumina de drum (faza lungă)

                              Culoarea martorului: albastră

                                 Figura 2

                                 Comanda farurilor – Lumini de întâlnire (faza scurtă)

                              Culoarea martorului: verde

                                 Figura 3

                                 Indicator de direcție

                              Notă: dacă există martori diferiți pentru indicatoarele de direcție stânga și dreapta, cele două săgeți pot fi folosite, de asemenea, separat.
                              Culoarea martorului: verde

                                 Figura 4

                                 Semnal de avarie

                              Două posibilități:

                                          —

                                          semnal de identificare plasat alăturat
                                          Culoarea martorului: roșie
                                          sau

                                          —

                                          funcționare simultană a indicatoarelor de direcție (ambele săgeți din figura 3).

                                 Figura 5

                                 Clapeta de șoc

                              Culoarea martorului: portocaliu

                                 Figura 6

                                 Avertizor sonor

                                 Figura 7

                                 Nivel de carburant

                              Culoarea martorului: portocaliu

                                 Figura 8

                                 Temperatura lichidului de răcire

                              Culoarea martorului: roșu

                                 Figura 9

                                 Încărcarea acumulatorului

                              Culoarea martorului: roșu

                                 Figura 10

                                 Ulei de motor

                              Culoarea martorului: roșu

                                 Figura 11

                                 Lampă de ceață față (3)

                              Culoarea martorului: verde

                                 Figura 12

                                 Lampă de ceață spate (3)

                              Culoarea martorului: portocaliu

                                 Figura 13

                                 Comandă contact sau oprire motor în poziția „scos din funcțiune”

                                 Figura 14

                                 Comandă contact sau oprire motor în poziția „în funcțiune”

                                 Figura 15

                                 Întrerupător de lumini

                              Culoarea martorului: verde

                                 Figura 16

                                 Lămpi de poziție (laterale)

                              Notă: dacă nu există comandă separată, se poate identifica prin simbolul prezentat în figura 15.
                              Culoarea martorului: verde

                                 Figura 17

                              Indicator „cutia de viteze în poziție neutră”
                              Culoarea martorului: verde

                                 Figura 18

                                 Demaror electric

                                             (1)

                                          Zonele încadrate pot fi solide.

                                             (2)

                                          Partea de culoare închisă a acestui simbol poate fi înlocuită de silueta sa; partea de culoare deschisă din această diagramă se înlocuiește în acest caz în întregime printr-o culoare închisă.

                                             (3)

                                          Dacă este utilizată o singură comandă (întrerupător) pentru lămpile de ceață față și spate, simbolul folosit este acela pentru „Lămpi de ceață față”.

         Apendice

            Structura modelului de bază pentru simbolurile prevăzute la punctul 2.1.5

         Modelul de bază se compune din:

                     1.

                     un pătrat de bază cu latura de 50 mm, această dimensiune fiind egală cu dimensiunea nominală „a” din original;

                     2.

                     un cerc de bază cu diametrul de 56 mm, având aproximativ aceeași suprafață ca pătratul de bază (1);

                     3.

                     un al doilea cerc, cu diametrul de 50 mm, înscris în interiorul pătratului de bază (1);

                     4.

                     un al doilea pătrat, înscris în cercul de bază (2) și laturile sale fiind paralele cu cele ale pătratului de bază (1);

                     5. și 6.

                     două dreptunghiuri având aceeași suprafață ca pătratul de bază (1), laturile unuia fiind perpendiculare pe ale celuilalt și fiecare dintre ele concepute astfel încât să împartă laturile opuse ale pătratului de bază în puncte simetrice;

                     7.

                     un al treilea pătrat, ale cărui laturi trec prin punctele de intersecție ale pătratului de bază (1) cu cercul de bază (2) și sunt înclinate la 45°, conferind astfel cele mai mari dimensiuni orizontale și verticale ale modelului de bază;

                     8.

                     un octogon neregulat format din linii înclinate la 30° față de laturile pătratului (7).

               Modelul de bază este construit pe un caroiaj care coincide cu pătratul de bază (1), având o margine inferioară de 12,5 mm.

      ANEXA II

         Apendicele 1

            Document informativ privind identificarea comenzilor, a martorilor și a indicatoarelor pentru un tip de autovehicul cu două sau trei roți

         (se anexează la cererea pentru omologarea CE de tip pentru componente, dacă aceasta este supusă spre aprobare separat de cererea de omologare CE de tip a vehiculului)
         Număr de ordine (atribuit de solicitant):
         Cererea pentru omologarea CE de tip pentru componente privind identificarea comenzilor, a martorilor și a indicatoarelor unui tip de autovehicul cu două sau trei roți trebuie să conțină informațiile prezentate la următoarele puncte din partea 1 secțiunea A din anexa II la Directiva 2002/24/CE:

                     —

                     0.1;

                     —

                     0.2;

                     —

                     0.4-0.6;

                     —

                     9.2.1.

         Apendicele 2
         Denumirea autoritătii publice

            Certificat de omologare CE de tip pentru componente privind identificarea comenzilor, a martorilor și a indicatoarelor pentru autovehiculele cu două sau trei roți

         MODEL
         Raport nr. … efectuat de serviciul tehnic … la data …
         Omologare CE de tip pentru componente nr.: … Extensie nr.: …

                     1.

                     Marca vehiculului: …

                     2.

                     Tipul vehiculului, versiuni și variante: …

                     3.

                     Numele și adresa producătorului: …

                     4.

                     Numele și adresa reprezentantului producătorului (dacă există): …
                     …

                     5.

                     Data la care vehiculul a fost trimis pentru încercare: …

                     6.

                     Omologare CE de tip pentru componente acordată/refuzată (1):

                     7.

                     Locul: …

                     8.

                     Data: …

                     9.

                     Semnătura: …

         (1)  Se elimină ce nu corespunde.

      ANEXA III
      PARTEA A

         Directiva abrogată și modificările acesteia

      (menționate la articolul 6)

                  Directiva 93/29/CEE a Consiliului

                  (JO L 188, 29.7.1993, p. 1)

                  Directiva 2000/74/CE a Comisiei

                  (JO L 300, 29.11.2000, p. 24)

            PARTEA B

         Lista termenelor de transpunere în dreptul național și de aplicare

      (menționate la articolul 6)

                  Directiva

                  Data limită de transpunere

                  Data de aplicare

                  93/29/CEE

                  14 decembrie 1994

                  14 iunie 1995 (1)

                  2000/74/CE

                  31 decembrie 2001

                  1 ianuarie 2002 (2)

         (1)  În conformitate cu articolul 5 alineatul (1) al treilea paragraf din Directiva 93/29/CEE:

         „De la data menționată în primul paragraf, statele membre nu pot, pe motive legate de identificarea comenzilor, a martorilor și a indicatoarelor, să interzică punerea inițială în folosință a vehiculelor care se conformează prezentei directive.”

      Data menționată este 14 decembrie 1994; a se vedea articolul 5 alineatul (1) primul paragraf din Directiva 93/29/CEE.

         (2)  În conformitate cu articolul 2 din Directiva 2000/74/CE:

         „(1)   De la 1 ianuarie 2002, statele membre nu pot, din motive legate de identificarea comenzilor, a martorilor și a indicatoarelor:

                     —

                     să refuze acordarea omologării CE de tip pentru un tip de autovehicul cu două sau trei roți; sau

                     —

                     să interzică înmatricularea, vânzarea sau introducerea în circulație a autovehiculelor cu două sau trei roți,

               dacă identificarea comenzilor, a martorilor și a indicatoarelor respectă cerințele Directivei 93/29/CEE, astfel cum a fost modificată de prezenta directivă.
         (2)   De la 1 iulie 2002, statele membre refuză să acorde omologarea CE de tip pentru orice tip nou de autovehicul cu două sau trei roți din motive legate de identificarea comenzilor, a martorilor și a indicatoarelor, dacă nu sunt îndeplinite cerințele Directivei 93/29/CEE, astfel cum a fost modificată de prezenta directivă.”

      ANEXA IV

         TABEL DE CORESPONDENȚĂ

                  Directiva 93/29/CEE

                  Directiva 2000/74/CE

                  Prezenta directivă

                  Articolele 1 și 2

                  Articolele 1 și 2

                  Articolul 3 primul paragraf

                  Articolul 3 alineatul (1)

                  Articolul 3 al doilea paragraf

                  Articolul 3 alineatul (2)

                  Articolul 4 cuvintele introductive

                  Articolul 4 cuvintele introductive

                  Articolul 4 prima liniuță

                  Articolul 4 litera (a)

                  Articolul 4 a doua liniuță

                  Articolul 4 litera (b)

                  Articolul 5 alineatul (1)

                  —

                  Articolul 2 alineatul (1)

                  Articolul 5 alineatul (1)

                  Articolul 2 alineatul (2)

                  Articolul 5 alineatul (2)

                  Articolul 5 alineatul (2)

                  Articolul 5 alineatul (3)

                  —

                  Articolele 6 și 7

                  Articolul 6

                  Articolul 8

                  Anexele I și II

                  Anexele I și II

                  —

                  Anexa III

                  —

                  Anexa IV


title: Directiva 94/78/CE a Comisiei din 21 decembrie 1994 de adaptare la progresul tehnic a Directivei 78/549/CEE a Consiliului privind apărătorile de roți pentru autovehicule

text:
               13/Volumul 14

               RO

               Jurnalul Ofícial al Uniunii Europene

               223

         31994L0078

               L 354/10

               JURNALUL OFÍCIAL AL UNIUNII EUROPENE

      DIRECTIVA 94/78/CE A COMISIEI

   din 21 decembrie 1994
   de adaptare la progresul tehnic a Directivei 78/549/CEE a Consiliului privind apărătorile de roți pentru autovehicule
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea autovehiculelor și a remorcilor acestora (1), astfel cum a fost modificată prin Directiva 93/81/CEE a Comisiei (2) și, în special, articolul 13 alineatul (2) al celei dintâi,
   având în vedere Directiva 78/549/CEE a Consiliului din 12 iunie 1978 privind apropierea legislațiilor statelor membre referitoare la apărătorile de roți pentru autovehicule (3) și, în special, articolul 4 al celei dintâi,
   întrucât Directiva 78/549/CEE este una dintre directivele speciale privind procedura de omologare CEE de tip instituite prin Directiva 70/156/CEE; întrucât, prin urmare, dispozițiile Directivei 70/156/CEE privind sistemele, componentele și unitățile tehnice separate ale vehiculelor se aplică prezentei directive;
   întrucât îndeosebi articolul 3 alineatul (4) și articolul 4 alineatul (3) din Directiva 70/156/CEE impun ca fiecărei directive speciale să i se atașeze o fișă de informații care să cuprindă punctele relevante prevăzute în anexa I la Directiva 70/156/CEE, precum și un certificat de omologare de tip întemeiat pe anexa VI la respectiva directivă, astfel încât omologarea să poată fi computerizată;
   întrucât numărul de autoturisme cu patru roți motoare este în creștere, indiferent dacă cele patru roți motoare sunt cuplate permanent, sunt cuplate automat sau sub controlul conducătorului auto; întrucât, în cazul unor astfel de autoturisme și având în vedere progresul tehnic, este necesară revizuirea anumitor parametri de proiectare și funcționare și să se modifice anumite dispoziții ale Directivei 78/549/CEE într-un mod care să reflecte situația actuală și de perspectivă a pieței și care să fie compatibil cu practicile de proiectare, construcție și siguranță în exploatare;
   întrucât dispozițiile prezentei directive sunt conforme cu avizul Comitetului pentru adaptarea la progresul tehnic instituit prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 78/549/CEE se modifică după cum urmează:

               1.

               În articolul 1, expresia „(definită în anexa I la Directiva 70/156/CEE)” se înlocuiește cu expresia „(definită în anexa II A la Directiva 70/156/CEE)”.

               2.

               Anexele I și II se modifică în conformitate cu punctele 1, 2 și 3 din anexa la prezenta directivă.

               3.

               Se adaugă anexa III menționată la punctul 4 din anexa la prezenta directivă.

         Articolul 2
   (1)   Începând cu 1 iulie 1995, statele membre:

               —

               nu pot să refuze, pentru un anumit tip de autovehicul, acordarea omologării CEE de tip sau a omologării naționale de tip;

               —

               nu pot să interzică înmatricularea, vânzarea sau introducerea în circulație a vehiculelor

         din motive legate de apărătorile de roți pentru autovehicule dacă apărătorile de roți se conformează cerințelor Directivei 78/549/CEE, astfel cum a fost modificată prin prezenta directivă.
   (2)   Începând cu 1 ianuarie 1996, statele membre:

               —

               nu mai acordă omologarea CEE de tip;

               —

               pot refuza acordarea omologării naționale

         unui tip de vehicul din motive legate de apărătorile de roți, dacă nu sunt îndeplinite cerințele Directivei 78/549/CEE, astfel cum a fost modificată de prezenta directivă.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1995. Ele informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

      Adoptată la Bruxelles, 21 decembrie 1994.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 264, 23.10.1993, p. 49.

      (3)  JO L 168, 26.6.1978, p. 45.
   ANEXĂ
   1.   Imediat înaintea titlului „Anexa I” se introduce următorul text:

      „Lista anexelor:

                     Anexa I

               Cerințe generale, cerințe speciale, utilizarea lanțurilor antiderapante, cererea pentru omologarea CEE de tip, acordarea omologării CEE de tip, modificări ale aprobărilor, conformitatea producției

                     Anexa II

               Fișă de informații

                     Anexa III

               Certificat de omologare de tip”

   2.   Anexa I se modifică după cum urmează:

               (a)

               Se introduce următorul titlu la anexa I:

               (b)

               Punctul 2.1 se înlocuiește cu următorul text:
               2.1.   Apărătorile de roți trebuie să îndeplinească următoarele cerințe atunci când vehiculul este gata de drum (a se vedea punctul 2.6 din anexa II), cu un pasager pe scaunul din față și roțile în poziție dreaptă.”

               (c)

               Punctul 2.1.1 se înlocuiește cu următorul text:
               2.1.1.   În zona formată de planurile radiale la un unghi de 30 de grade în partea din față și 50 de grade în partea din spate a centrului roților (a se vedea figura 1), lățimea totală (q) a apărătorilor de roți trebuie să fie cel puțin suficientă pentru a acoperi lățimea totală a tipului (b) ținând seama de extremele combinației pneu/roată astfel cum sunt prevăzute de constructor și cum se indică la punctul 1.3 din apendicele la anexa III. În cazul unor roți duble se ia în calcul lățimea totală (t) care acoperă cele două pneuri.”

               (d)

               Punctul 3.1 se înlocuiește cu următorul text:
               3.1.   În cazul vehiculelor cu două roți motoare, constructorul certifică faptul că vehiculul este proiectat astfel încât să se poată folosi cel puțin un tip de lanț antiderapant pentru zăpadă pe cel puțin unul dintre tipurile de roți și pneuri omologate pentru roțile motoare ale acelui tip de vehicule. Constructorul specifică o combinație lanț antiderapant/pneu/roată adecvată pentru vehicul și o indică la punctul 1.2 din apendicele la anexa III.”

               (e)

               La punctul 3 se adaugă punctele noi 3.2 și 3.3:
               3.2.   În cazul vehiculelor cu patru roți motoare, inclusiv vehiculele la care o axă de tracțiune poate fi decuplată manual sau automat, constructorul certifică faptul că vehiculul este proiectat astfel încât să se poate folosi cel puțin un tip de lanț antiderapant pentru zăpadă pe cel puțin unul dintre tipurile de roți și pneuri aprobate pentru cel puțin una dintre punțile motoare, care nu poate fi decuplată, a acelui tip de vehicul. Constructorul specifică o combinație lanț antiderapant/pneu/roată adecvată pentru vehicul și roțile motoare la care lanțurile antiderapante pot fi montate și o indică la punctul 1.2 din apendicele la anexa III.
               3.3.   Fiecare vehicul care se încadrează în seriile de vehicule conforme cu omologarea CEE de tip este însoțit de instrucțiuni privind tipul sau tipurile de lanțuri antiderapante care pot fi folosite.”

               (f)

               Punctul 4.1 se înlocuiește cu următorul text:
               4.1.   Cererea pentru omologarea CEE de tip în conformitate cu articolul 3 alineatul (4) din Directiva 70/156/CEE a unui tip de vehicul privind apărătorile de roți se depune de către constructor.”

               (g)

               Punctul 4.2 se înlocuiește cu următorul text:
               4.2.   Un model de fișă de informații se găsește în anexa II.”

               (h)

               Punctele 4.2.1 și 4.2.2 se elimină.

               (i)

               Punctele 5, 6, 7 se adaugă după cum urmează:
               „5.   ACORDAREA OMOLOGĂRII CEE DE TIP
               5.1.   În cazul în care cerințele relevante sunt îndeplinite, se acordă omologarea CEE de tip în conformitate cu articolul 4 alineatul (3) din Directiva 70/156/CEE.
               5.2.   În anexa III se prezintă un model de certificat de omologare CEE de tip.
               5.3.   Se alocă fiecărui tip de vehicul omologat un număr de omologare conform anexei VII la Directiva 70/156/CEE. Un stat membru nu alocă același număr unui alt tip de vehicul.
               6.   SCHIMBĂRI ALE TIPULUI ȘI MODIFICĂRI ALE OMOLOGĂRII
               6.1.   În cazul schimbărilor tipului de vehicul omologat în temeiul prezentei directive, se aplică dispozițiile articolului 5 din Directiva 70/156/CEE.
               7.   CONFORMITATEA PRODUCȚIEI
               7.1.   Se iau măsuri de asigurare a conformității producției conform dispozițiilor stipulate în articolul 10 din Directiva 70/156/CEE.”

         3.   Anexa II se înlocuiește cu următorul text:

         „ANEXA II
         Fișa de informații nr. …
         în conformitate cu anexa I la Directiva 70/156/CEE a Consiliului privind omologarea CEE de tip a unui vehicul cu referire la apărătorile de roți, Directiva 78/549/CEE, astfel cum a fost modificată prin Directiva…/…/CEE.
         Următoarele informații trebuie transmise, după caz, în trei exemplare și trebuie să conțină un cuprins. Orice desen trebuie transmis la scara corespunzătoare și cu suficiente detalii, în format A4 sau într-un dosar format A4. Dacă există fotografii, acestea trebuie să fie suficient de detaliate.
         Dacă sistemele, componentele sau unitățile tehnice separate sunt prevăzute cu comenzi electronice, trebuie furnizate informații privind performanțele acestora.
         0.   INFORMAȚII GENERALE
         0.1.   Marcă (numele comercial al constructorului):
         0.2.   Tipul și denumirea sau denumirile comerciale generale
         Mod de identificare a tipului, dacă este marcat pe vehicul (b):
         0.3.1.   Amplasarea marcajului:
         0.4.   Categoria vehiculului (c):
         0.5.   Denumirea și adresa constructorului:
         0.8.   Adresa (adresele) fabricii (fabricilor) de asamblare:
         1.   CARACTERISTICI GENERALE DE CONSTRUCȚIE ALE VEHICULULUI
         1.1.   Fotografii și/sau desene ale unui vehicul reprezentativ.
         Numărul de axe și roți:
         1.3.1.   Numărul și poziția axelor cu roți duble.
         2.   MASE ȘI DIMENSIUNI (e)
         Categoria dimensiunilor vehiculului (total)
         Pentru șasiu fără caroserie
         Numerotarea punctelor și notele de subsol utilizate în prezenta fișă de informații corespund celor stabilite în anexa I la Directiva 70/156/CEE, astfel cum a fost modificată ultima dată prin Directiva 92/53/CEE. Punctele care nu sunt relevante pentru scopurile prezentei directive au fost omise.
         2.4.1.3.   Înălțime (descărcat) (l) (în cazul suspensiilor reglabile în înălțime indică poziția normală de deplasare):
         Pentru șasiu cu caroserie
         2.4.2.3.   Înălțime (descărcat) (l) (în cazul suspensiilor reglabile în înălțime indică poziția normală de deplasare):
         2.6.   Masa vehiculului cu caroserie în stare de funcționare sau masa șasiului cu cabină dacă constructorul nu montează caroseria (inclusiv lichidul de răcire, uleiurile, carburantul, uneltele, roata de rezervă și conducătorul auto) (o) (maximă și minimă pentru fiecare versiune):
         6.   SUSPENSII
         Pneuri și roți
         Combinație/Combinații pneuri/roți (Pentru pneuri se indică descrierea dimensiunii, indexul capacității de sarcină minimă, simbolul categoriei minime de viteză; pentru roți se indică dimensiunea/dimensiunile jenților și abaterea/abaterile)
         Axe
         6.6.1.1.1.   Axa 1:
         6.6.1.1.2.   Axa 2:
         6.6.1.1.3.   Axa 3:
         6.6.1.1.4.   Axa 4:
         6.6.4.   Combinația lanț antiderapant/pneu/roată pe puntea față și/sau pe puntea spate adecvată pentru tipul de vehicul, recomandată de constructor.
         9.   CAROSERIA
         Apărătorile de roți
         9.16.1.   Scurtă descriere a vehiculului privind apărătorile de roți
         9.16.2.   Desene detaliate ale apărătorilor de roți și ale poziției acestora pe vehicul prezentându-se dimensiunea specificată în figura 1 din anexa 1 la Directiva 78/549/CEE, luând în considerare extremele combinațiilor pneu/roată.”

   4.   Se adaugă următoarea anexă III:
   „
         ANEXA III

         Apendice
         la certificatul de omologare CEE de tip nr. …

            privind omologarea unui vehicul în temeiul Directivei 78/549/CEE, astfel cum a fost modificată prin Directiva…/…/CEE

         Informații suplimentare:
         1.1.   Scurtă descriere a vehiculului privind apărătorile de roți:
         1.2.   Combinația lanț antiderapant/pneu/mărimea roții pe puntea față și/sau pe puntea spate, specificată de constructor:
         1.3.   Combinația/combinațiile pneu/roată, inclusiv abaterile specificate de constructor:
         5.   Observații.

                  (1)

                  Se taie mențiunile necorespunzătoare.

                  (2)

                  Dacă mijloacele de identificare a tipului conțin caractere care nu sunt relevante pentru descrierea vehiculului, componentei sau unității tehnice separate cuprinse în acest certificat de omologare, aceste caractere sunt reprezentate în documentație de simbolul «?» (de exemplu, ABC??123??)

                  (3)

                  În conformitate cu definițiile din anexa II A la Directiva 70/156/CEE.”